**Revidert 03.03.25**

**VEDTEKTER FOR SVERSTAD BARNEHAGE**

**1) Eierforhold.**

Sverstad Barnehage er en privat drevet barnehage som eies av Sverstad Barnehage AS ( v. Anita, Hege Kristin, Hilde Cecilie og Kristian Stulen ). Barnehagens økonomisk grunnlag er statstilskudd, kommunalt tilskudd og foreldrebetaling.

**2) Formål.**

**Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.**

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

**Barnehagens rammefaktorer:**

a) Lov om barnehager med forskrifter og retningslinjer.

b) Forskrift om internkontroll og barnehagens egne sikkerhets/internkontrollrutiner.

c) Rammeplan for barnehager.

d) Vedtekter i Sverstad barnehage.

e) Årsplan/virksomhetsplan for barnehagen.

**3) Leke- og oppholdsareal pr barn.**

Følgende arealnorm er retningsgivende for barnehager i Sandefjord:

- 4m2 netto leke- og oppholdsareal pr barn over 3 år

- 5,33 m2 netto leke- og oppholdsareal for barn under 3 år

Sverstad barnehage følger denne normen.

**4) Opptaksmyndighet.**

Det er barnehagens eiere og daglig leder som har ansvar for helhetsvurdering av opptak av barn.

**5) Opptaksperiode og opptakskrets.**

Opptak av barn skjer gjennom hele året. Hovedopptak på våren. Sverstad Barnehage tar opp barn i alderen 1-6 år bosatt I Sandefjord kommune. Dersom det er ledige plasser etter at søkere bosatt i Sandefjord kommune er tatt opp kan plasser tilbys til barn i tilliggende kommuner.

**6) Opptakskriterier.**

Ved opptak av barn skal det tas hensyn til:

At gruppens sammensetning m.h.t alder, kjønn etc blir så god som mulig, slik at barnehagelovens formålsparagraf ivaretas på en skikkelig måte.

Barn bosatt i Sandefjord kommune har fortrinnsrett.

Prioritering av opptakskriteriene:

Dersom barnehagen ikke kan tilby plass til alle som søker skal opptak skje etter følgende prioritering:

a) Søkere med rett til prioritet etter barnehageloven § 18

* Barn med nedsatt funksjonsevne har etter sakkyndig vurdering rett til prioritet ved opptak i barnehage
* Barn som det er fattet vedtak om etter lov om barneverntjenester §§4-12 og 4-4 har rett til prioritet ved opptak

b) Søsken av barn som allerede går i barnehagen.

c) Barn som bor i nærmiljøet. Barnehagens nærmiljø defineres her til Sande, Unneberg og Mosserød skolekrets.

d) Hensynet til barnehagens gruppesammensetning

e) Barn som for øvrig står på barnehagens venteliste.

Daglig leder fører ventelisten og gjør innstilling om opptak.

## **6.1)** **Klage.**

Ved hovedopptak kan søker klage over avslag på søknad om barnehageplass. Søker kan også klage dersom søker verken får sitt første eller andre ønske oppfylt. Ved supplerende opptak kan bare søkere til barnehagen med lovfestet rett til prioritet etter barnehageloven § 18 klage dersom de ikke tilbys plass i den aktuelle barnehagen. Klagefristen er tre uker. Skriftlig klage sendes barnehagemyndigheten i kommunen.

[Forskrift om saksbehandlingsregler ved opptak i barnehage](https://lovdata.no/dokument/SF/forskrift/2005-12-16-1477)

**7) Forpliktelser i forhold til barnehageplassen**

Foreldre/foresatte forplikter seg ved barnehageplassen til å stille opp på eventuelle dugnader og arrangementer. Det forventes to dugnader pr år a 2,5 timers varighet.

**8) Oppholdsbetaling.**

Regning sendes ut i slutten av hver måned.

Det betales for 11 måneder. Barnehagen er betalingsfri hele Juli .

Betalingen forfaller ved den 10. i hver måned

Dersom betalingen ikke finner sted etter påminnelse, sendes det purring med et purregebyr på 50kr.

Dersom betalingen fortsatt uteblir kan barnet miste plassen fra og med den 01. neste måned.

Det er eier i samråd med daglig leder som fastsetter foreldrebetalingen med hensyn ut i fra budsjett og gjeldende regler og satser.

**9) Oppsigelse av plass.**

Plass i barnehagen må skriftlig sies opp med 2 måneders varsel gjeldende fra den 1. måneden etter. Betalingen skjer også i oppsigelsestiden. Eier kan også gi oppsigelse ved for eksempel nedleggelse eller uteblitt betaling.

**10) Forskuddsbetaling.**

Når barnet har fått plass i Sverstad barnehage skal det innen 14 dager betales inn et forskudd på oppholdsbetalingen tilsvarende 1 mnd betaling. Innbetalingen er en bekreftelse på at barnet takker ja til plassen. Dette forskuddet skal gjelde som en sikkerhet for barnehagen, og betales tilbake når barnet slutter i barnehagen.

**11) Barnehagens åpningstider.**

Barnehagen åpner 07.15 og stenger 16.45, mandag til fredag.

Barnehagen er stengt i ukene 29 og 30. I tillegg må det tas ut ferie enten uke 28 eller uke 31 slik at barnet får minimum 3 uker sammenhengende ferie. Barnehagen er også stengt i skolens juleferie .

**12) Planleggingsdager.**

Det forventes 6 planleggingsdager i året. Barnehagen er stengt på disse dagene. Tidspunkter for disse dagene vil bli orientert om i god tid på forhånd.

**13) Forsikring.**

Barna i barnehagen blir forsikret med en ulykkesforsikring den tid de er i barnehagen.

**14) Foreldreråd. (alle foreldre/foresatte)**

Foreldrerådet består av alle foreldre/foresatte til alle barn i barnehagen. Første møte i foreldreråd innkalles og ledes av valgt foreldrerepresentant. Foreldrerådet skal ivareta barnas og foreldres interesser når det gjelder å sikre barnas gode utviklings og aktivitetsmuligheter, og fremme samarbeid mellom barnehage og hjem. J.f:Lov om barnehager§4, med merknader.

**15) Samarbeidsutvalget(SU)**

J.f:Lov om barnehager§4, med merknader.

Bestående av 1 ansatt, dagligleder/ daglig leder og 2 foreldrerepresentanter - til sammen fire personer. Barnehagens eier kan etter eget ønske tiltre møtene i SU.

Barnehagens eier har ansvar for at saker av viktighet blir forelagt foreldrerådet og SU.

a) SU skal være et rådgivende, kontaktskapende og samordnende organ.

b) Foreldrekontakt og representant for de ansatte velges for 1 år av gangen.

c) Samarbeidsutvalget holder møter når det anses som nødvendig av utvalgets leder, av et medlem i samarbeidsutvalget eller av eiere.

d) Samarbeidsutvalget har rett til å uttale seg i saker som er viktige for barnehagens innhold, virksomhet og forholdet til foreldrene. Slike saker er bl.a driftsendringer m.m.

e) Samarbeidsutvalget skal behandle og endelig godkjenne årsplanen for den pedagogiske virksomheten.

**16) Foreldrekontaktene.**

a) Foreldrekontaktene består av to foreldre/foresatte fra barnehagen. De representerer alle foreldre/foresatte i barnehagen. Kontaktpersonen skal være et bindeledd mellom foreldre/foresatte og barnehagen.

b) Foreldrekontaktene har rett til å uttale seg i saker som er av viktighet for foreldrenes/foresattes forhold i barnehagen. Kontaktpersonen kan dermed be om å få saken forelagt seg.

c) Samarbeidsutvalgets foreldrekontakt kan innkalle til og lede allmøte/foreldreråd. Innkalling til møtet skjer med 14 dagers varsel. Saksliste skal fremlegges ved innkallingen. Barnehagens daglige leder er ansvarlig for utsending av innkalling til møtet.

d) Ved avstemming på allmøtet gis en stemme for hvert barn, og alminnelig flertall gjelder.

e) Saker behandlet på allmøte/foreldreråd kan ved behov bli viderebehandlet i SU. Møtet er rådgivende.

**17) Taushetsplikt.**Personalet i barnehagen har taushetsplikt.

[Forvaltningsloven § 13](https://lovdata.no/lov/1967-02-10/%C2%A713)

**18) Opplysningsplikt.**

Personalet har opplysningsplikt til den kommunale helse- og omsorgstjenesten og til barneverntjenesten.

[Barnehageloven § 45](https://lovdata.no/lov/2005-06-17-64/%C2%A745)

[Barnehageloven § 46](https://lovdata.no/lov/2005-06-17-64/%C2%A746)

**19) Barnas Tøy.**

Barna skal være slik kledd at de kan delta i lek og aktiviteter både ute og inne i løpet av dagen. Alt tøy må merkes med barnets navn. Barna må alltid ha komplett tøyskifte liggende i barnehagen.

**20) Internkontroll.**

Barnehagen følger regelverket for internkontroll. Det er utarbeidet prosedyrer for å sikre at helse, miljø og sikkerhet blir tilfredsstillende ivaretatt i henhold til gjeldende lover, forskrifter og bestemmelser.

[Forskrift om helse, miljø og sikkerhet i barnehager, skoler og SFO](https://lovdata.no/dokument/LTI/forskrift/2023-03-28-449)

[Barnehageloven § 9](https://lovdata.no/lov/2005-06-17-64/%C2%A79)

**21) Politiattest.**

Den som skal arbeide i barnehagen må legge fram tilfredsstillende politiattest.

**22) FORCE MAJOURE.**

Dersom forsvarlig bemanning ikke kan opprettholdes av årsaker utenfor daglig leder og styrets kontroll kan daglig leder i samarbeid med styreleder beslutt hel eller delvis stengt barnehage. Eksempler på slike hendelser kan være krig, dødsfall, naturkatastrofer, alvorlige ulykker, brann, terrorlignende situasjoner eller annet. Beslutningen formidles til foresatte med begrunnelse for stengingsbeslutningen. Helt eller delvis stenging gir ikke rett til erstatning/refusjon av foreldrebetaling